Ángel Petisme

**Ángel Muñoz Petisme**, naixito de Calatayú o 17 de chinero de 1961, ye un poeta, escritor, compositor y cantaire aragonés.

## Biografía
Naixito de Calatayú o 17 de chinero de 1961, teneba ueit anyos cuan a suya familia s'en fue ta Zaragoza. Astí, fació os estudios de Filolochía Hispanica en a Universidat de Zaragoza. Tamién empecipió a publicar os suyos primers poemas. Creyó a revista *Narra* (*Recenta*, en aragonés) y o grupo *Jóvenes Poetas Aragoneses* (*Chóvens Poetas Aragoneses*, en aragonés). En 1983 enguera musicalment en a plaza de toros de Zaragoza con chent d'a "movida" madrilenya. Tamién en iste anyo s'en va ta Madrit ta estudiar Filolochía Italiana, amás de solfeyo y canto en o *Taller de Músicos* de Madrit. Ye allora cuan empecipia a desarrollar-ie una gran actividat, como cantautor u como activista esfendendo cuantas causas (estió obchector de conciencia, y indultato dimpués por o rei), y mesmo con una poesía embrecada y que, con nuevos conceptos, esviella a lirica cheneral. Asinas, en 1984 publica o suyo primer libro de poemas, *Cosmética y terror*, con una sobrebuena acullida por parti d'a critica, dica en decir que iste libro sería muga en a lirica espanyola, fendo-ie un antis y un dimpués.  En 1986, Luis Antonio de Villena incluye a Petisme en a Antolochía *Postnovísimos*. En 1987 creya "Los Sin Techo" (*Os sin teito*), un grupo electrico prou salvache, y en 1990 l'asociación "Madrid, Calle de la Cultura" (*Madrit, Carrera d'a Cultura*) ta a esfensa d'os artesans, d'a musica en vivo y contra a trancadura de bars d'o concellero Matanzo. Macroconcierto en o Palacio d'os Esportes y un single, *Toque de queda en Madrid*. Publica o suyo primer disco estando solenco, "La habitación salvaje" (*A cambra salvache*) y, decamín, un nuevo libro de poemas en Prensas Universitarias, "Habitación Salvaje". En 1992 graba "Turistas en el Paraíso" (*Turistas en o Paradiso*) con Antón Reixa (d'Os Resentidos) fendo rap y Enrique de Melchor en a guitarra flamenca. En 1993, chunto a Paco Ibáñez, Labordeta u Javier Krahe, entre atros, canta en o "Concierto en favor de los Inmigrantes Latinoamericanos" (*Concierto en favor d'os Inmigrants Latinoamericans*) en o Teatro Prencipal de Zaragoza. En 1995 fa una chira por teatros con Luis Eduardo Aute y apareixe en l**Antología de Poesía Aragonesa Contemporánea'' (''Antolochía de Poesía Aragonesa Contemporania'').

En zaguerías de [[1997]], Petisme publica ''Cierzo'', fendo en [[1998]] a chira d'iste disco. Tamién iste anyo graba una canción, "El juego que me perdió" (''O chuego que me perdió''), ta o disco homenache a [[Jackson Browne]] "Cántame mis canciones" (''Canta-me as mías cancions''), estando-ne una versión en castellano de "Call it a loan" (''Clama-lo un amprén''), de Browne. Ista canción, producita por Gonzalo Lasheras, s'en graba entre Madrit y [[Los Angeles]], y participa-ie a cantaire [[Jennifer Warnes]], conoixita por cancions como "Up where we belong" (''O puesto a on que perteneixemos''), d'o film "An Officer and a Gentleman" (''Oficial y Caballer''), con [[Joe Cocker]], u "(I've Had) The Time of My Life" (''(He tenito) Tiempo ta Vivir''), d'o film "Dirty Dancing" (''Dance Bafuroso''), con [[Bill Medley]], y que tamién en treballó con Leonard Cohen u o mesmo Jackson Browne. Dimpués enfila Petisme a suya vista ta un viello prochecto muito deseyato: dedicar un disco a o [[director cinematografico]] [[Luis Buñuel]]. Asinas, publica en febrero de [[2000]] o disco-libro "Buñuel del desierto", ta continar con a "Gira de los Buñuelitos", siguindo os trangos de Buñuel cara ta as ciudaz an que i vivió. Empecipia ista chira en [[Calanda]] ([[Provincia de Teruel|Teruel]]) o [[22 de febrero]] d'ixe mesmo anyo, cantando a suya canción "Los sueños se revelan" debant d'a viuda de [[John Lennon]], [[Yoko Ono]], o prencipe d'[[Prencipato d'Asturias|Asturias]], [[Felipe de Borbón y Grecia|Felipe de Borbón]] u a presidenta de l'"Academia del Cine de España" (''Academia d'o Cine d'Espanya''), [[Aitana Sánchez-Gijón]], en os actos d'o centenario d'a naixencia de Luis Buñuel, an que tamién s'inauguró-ie o CBC u ''Centro Buñuel de Calanda''. Seguntes Petisme, os actos bi estioron surrealistas por excelencia.

Dimpués de Calanda, Petisme contina a "Gira de los Buñuelitos" por Zaragoza, Madrit, [[París]], y ciudaz de [[Francia]], [[Alemanya]] u os [[Países Baixos]], amás de belunas d'o estato espanyol, encara que a chira no pasa ni por [[Nueva York]], ni por Los Angeles ni por [[Ciudat de Mexico|Mexico D.F.]], an que i son as cenisas de Buñuel. En [[chunio]] de 2000 edita o libro de poemas "Buenos días, colesterol" (''Buen día, colesterol''), libro que será premiato dimpués.

En [[2001]] participa en conciertos contra o Plan Hidrolochico Nacional y o Trescole de l'Ebro. Tamién iste anyo reculle de l'AIPEP (Asociación Independiente de Periodistas, Escritores y Profesionales de Internet) (''Asociación Independient de Periodistas, Escritors y Profesionals d'Internet'') ex-aequo con [[Ángel Guinda]], o "Premio al Mejor Escritor del 2000" (''Premio a o Millor Escritor d'o 2000'') por o libro "Buenos días, colesterol". Dimpués grabará o disco "Metaphora" y escribirá "El Profeta" (''O profeta'') ta o montache teatral "Pablo Gargallo, un grito en el desierto" (''Pablo Gargallo, un chilo en o disierto'').

En [[chinero]] de [[2003]] da o suyo refirme  ta a "Plataforma de Mujeres Artistas" (''Plataforma de Mullers Artistas'') contra a violencia de chenero y s'esplaza ta os campamentos d'a chent [[sahraui]] acullita en [[Tinduf]]. En febrero, un mes antis d'a invasión, ye en Irak decindo no ta a guerra, dando-ie o suyo refirme ta a población civil y fendo un concierto por a paz en [[Bagdad]]. Fruito de tota ista experiencia será o suyo libro "El cielo de Bagdad" (''O cielo de Bagdad''), editato en [[2004]] por Xordica. Os beneficios d'iste libro son ta os hespitals y a población de [[Faluya]], salvachement enrestita por l'exercito d'os [[Estaus Unius]]. En [[setiembre]] enguera o prochecto musical "[[Sacco y Vanzetti]]".

En febrero y [[marzo]] d'o 2004 viacha ta a [[Palestina]] ta condenar a construcción d'o "Muro d'a Vergüenya" por parti d'[[Israel]]. I participa en bels conciertos. En zaguerías d'o [[2008]] reculle o "VII Premio Internacional Claudio Rodríguez" de poesía por o suyo libro "Cinta transportadora" (''Cinta portiadora''). En [[2009]] graba "Río Ebrio", esleito por a revista Efeeme un d'os 20 millors treballos de l'anyo. En [[noviembre]] de [[2010]] publica o disco "Under wood songs (canciones inéditas 1987-1989)/El océano de las Escrituras" (''Cancions baixo as tablas -escenario- (cancions ineditas 1987-1989)/L'ocián d'as Escrituras'').

En [[mayo]] de [[2011]] edita "Poemails (nuestra venganza de ser felices)" (''Poemails (a nuestra venganza d'estar goyosos'')).

== Premios ==
* Premio Sial de poesía por ''Buenos días, colesterol'' (2000).
* Premio de la AIPEP al Mejor Escritor del 2000 (ex-aequo, con Ángel Guinda, por ''Buenos días, colesterol'') (2001).
* VII Premio Internacional de Poesía Claudio Rodríguez por ''Cinta transportadora'' (2008).
* Premio ''Aragoneses en Madrid'' de la Fundación Aragonesista 29 de Junio (2010).

== Bibliografía ==
* ''Cosmética y terror'', (Olifante, 1984).
* ''El Océano de las Escrituras'', (Ediciones Libertarias, 1989).
* ''Habitación Salvaje'', (Prensas Universitarias Zaragoza, 1990).
* ''Amor y cartografía'' (Lola editorial, 1993).
* ''Constelaciones al abrir la nevera'', (Hiperión, 1996).
* ''El desierto avanza'',(El Europeo, 1997).
* ''Buenos días colesterol'', (Sial, 2000).
* ''¿Sueña Dios con Buñueles eléctricos? (El sueño rojo de Buñuel)'', (Gubierno de Aragón, 2000).
* ''Cuatro días de alquiler'', (Lola editorial, 2004).
* ''El cielo de Bagdad'', (Xordica,2004).
* ''Soñar en Palestina'', (La Torre degli Arabeschi, 2005).
* ''Insomnio de Ramalah'', (Eclipsados, 2005).
* ''Teoría del color'', (Antología 1977-2006) (Sial, 2006).
* ''Demolición del Arco Iris'', (Baile del sol, 2008).
* ''Cinta transportadora'' (Hiperión,2009).
* ''El océano de las Escrituras'', (re-edición enamplata y correchita) (''El ángel caído'', 2010).
* ''Poemails.Nuestra venganza es ser felices'', (Ediciones Amargord, 2011).
* ''La noche 351'', (Ediciones Hiperión, aviento 2011).
* ''Canciones. Del corazón a los labios'', (Ediciones Hiperión,2012).
* ''Lupanar de Greenwich'', (Los Imaginantes Ediciones,2012).
* ''Fast food for Freaks'', (Desacorde ediciones,2014).
* ''El lujo de la tristeza'',(Olifante,2014).

== Discografía ==
* ''La habitación salvaje'', (1990).
* ''Turistas en el Paraíso'', (1992).
* ''El Singapur'', (1994).
* ''Bailando en campos minados'', (1996).
* ''Cierzo (Viento en la sangre)'', (1997).
* ''Buñuel del desierto'', (2000).
* ''La habitación salvaje/Mi zoo privado'', (2001).
* ''Metaphora'', (2003).
* ''Sacco y Vanzetti'' (chunto con o Mecánico del Swing), (2004).
* ''Amor entre las cuerdas'', (2005).
* ''Éxitos secretos'', (2006).
* ''AguaCero'', (2008).
* ''Río Ebrio'', (2009).
* ''Under wood songs (canciones inéditas 1987-1989)'', (2010).
* ''El ministerio de la felicidad'', (2014).

== Participacions ==
* ''El agua para las ranas. Canciones por la dignidad de la montaña'', (2004).
* ''Nueba cozina, disco homenache a [[Ixo Rai!]]'', (2006).
* ''Abril ye transparent'', de ''[[Os Chotos]]'', (2010).

== Vinclos externos ==
*  [https://web.archive.org/web/20110904015820/http://www.angelpetisme.com/ Pachina web d'Ángel Petisme]
*  [https://web.archive.org/web/20140421051737/http://www.enciclopedia-aragonesa.com/voz.asp?voz_id=20249 Ángel Petisme en a ''Gran Enciclopedia Aragonesa'']
*  [https://web.archive.org/web/20110913192315/http://www.hiperion.com/prpremiados.php?id=7 Pachina d'a editorial Hiperión con os zaguers premiatos]
*  [https://web.archive.org/web/20090616235357/http://www.heraldo.es/noticias/angel_petisme_gana_vii_premio_claudio_rodriguez_poesia.html Noticia en l**Heraldo de Aragón* sobre o premio Claudio Rodríguez]
*  [http://www.20minutos.es/noticia/687486/0/ Noticia d'o premio "Aragoneses en Madrit" en o diario "20 minutos"]
*  [http://www.elpais.com/articulo/Tendencias/Soy/poeta/dominguero/elpepitdc/20090622elpepitdc_1/Tes Entrevista en *El País* (publicata o 26 de chunio de 2009)]
*  [http://www.ucm.es/BUCM/blogs/escritores/2732.php Ángel Petisme en o blog d'a UCM (Universidad Complutense de Madrid)]
*  [http://lasemana.es/archivo/antiguos/147/espectaculos/esp02.html Articlo en "lasemana.es" sobre o centenario de Luis Buñuel]
*  [http://www.youtube.com/watch?v=mygbFX8_ucA Vidio d'a canción *Call it a loan* por Jackson Browne]
*  [http://www.youtube.com/watch?v=eYl_GG0Xmkk Vidio d'a canción *Call it a loan* por Jackson Browne y David Lindley]
*  [http://www.goear.com/listenwin.php?v=d3c3b74 A canción *El juego que me perdió* por Ángel Petisme y Jennifer Warnes]
*  [http://www.goear.com/listenwin.php?v=701205d A canción *Te debo una canción*, en homenache a Ixo rai!]
*  [https://web.archive.org/web/20101018213402/http://www.goear.com/listenwin.php?v=52f453b A canción *Rasmia* de Petisme con Labordeta, Aute y Natalia Farran]
*  [http://www.youtube.com/watch?v=sSPUEJwfjRw Vidio d'o *Canto a la libertad* de Petisme y Labordeta]
*  [https://web.archive.org/web/20101018213332/http://www.goear.com/listenwin.php?v=26f8d0d A canción *El tranvía verde*]
*  [http://www.goear.com/listenwin.php?v=b1d8268 A canción *Para Aragón'' con as parolas d'o poema de José Martí]